b'\n_START_ARTICLE_\nAndrej Kolmogorov\n_START_PARAGRAPH_\nAndrej Nikolajevi\xc4\x8d Kolmogorov (rus. \xd0\x90\xd0\xbd\xd0\xb4\xd1\x80\xd0\xb5\xcc\x81\xd0\xb9 \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb5\xd0\xb2\xd0\xb8\xd1\x87 \xd0\x9a\xd0\xbe\xd0\xbb\xd0\xbc\xd0\xbe\xd0\xb3\xd0\xbe\xcc\x81\xd1\x80\xd0\xbe\xd0\xb2) (Tambov, 25. travnja 1903. - Moskva, 20. listopada 1987.) - veliki ruski matemati\xc4\x8dar._NEWLINE_Ro\xc4\x91en je 25. travnja 1903. godine u Tambovu, ruskom gradu u kojem se zatekla njegova majka Marija Jakovljevna Kolmogorova, ostaju\xc4\x87i s prijateljima prilikom povratka iz Krima. Njegovi roditelji nisu bili formalno vjen\xc4\x8dani. Njegova sestra Marita Jakovljevna umrla je prilikom pora\xc4\x91anja, a njega je odmah usvojila teta Vjera Jakovljevna Kolmogorova, koja je bila bri\xc5\xbena ma\xc4\x87eha, puna ljubavi prema svom usvojenom sinu Andreju sve do svoje smrti 1950. godine, do kada je imala priliku vidjeti neka od njegovih velikih dostignu\xc4\x87a._NEWLINE_Studirao je na Moskovskom dr\xc5\xbeavnom sveu\xc4\x8dili\xc5\xa1tu Lomonosov. Podru\xc4\x8dja kojima se bavio su: teorija vjerojatnosti, topologija, intuitivna logika, turbulencija, klasi\xc4\x8dna mehanika, matemati\xc4\x8dka analiza i dr._NEWLINE_Dobio je brojne nagrade kao \xc5\xa1to su: Orden SSSR-a (1941.), Nagrada Balzan (1963.), Orden Lenjina (1965.), Wolfova nagrada (1980.), Nagrada Loba\xc4\x8devskog (1987.) i dr._NEWLINE_Andrej Kolmogorov je pokopan na moskovskom groblju Novodjevi\xc4\x8dji.'